OpenLLM-France/wikimedia huggingface dataset:
# Fluorrewitzerita

La fluorrewitzerita és un mineral de la classe dels fosfats que pertany al grup de la paulkerrita.

## Característiques

La fluorrewitzerita és un fosfat de fórmula química [(H₂O)K]Mn₂(Al₂Ti)(PO₄)₄(OF)(H₂O)₁₀·4H₂O. Va ser aprovada com a espècie vàlida per l'Associació Mineralògica Internacional en el mes de març de l'any 2024, i publicada uns mesos més tard. Cristal·litza en el sistema monoclínic. És l'anàleg amb fluor de la rewitzerita, una espècie descoberta un any abans.
Les mostres que van servir per a determinar l'espècie, el que es coneix com a material tipus, es troben conservades a la col·lecció de minerals estatal de Baviera, a Múnic (Alemanya), amb el número de registre MSM 80824, i al Museu d'Història Natural del Comtat de Los Angeles, amb el número de catàleg 76305.

## Formació i jaciments

Va ser descoberta a la pedrera de la mina Hagendorf South, concretament al 67 metres de fondària, situada a Oberpfalz, al nord-est de Baviera (Alemanya). Aquesta mina alemanya és l'únic indret de tot el planeta on ha estat descrita aquesta espècie mineral.

## Referències

* 1 2 «Fluor-rewitzerite» (en anglès). Mindat. [Consulta: 13 maig 2024].
* 1 2 Hochleitner, Rupert; Grey, Ian E.; Kampf, Anthony R.; Boer, Stephanie; MacRae, Colin M.; Mumme, William G.; Wilson, Nicholas C. «Fluor-rewitzerite, [(H2O)K]Mn2(Al2Ti)(PO4)4(OF)(H2O)10 ⋅ 4H2O, a new paulkerrite-group mineral, from the Hagendorf-Süd pegmatite, Oberpfalz, Bavaria, Germany». European Journal of Mineralogy, 36, 3, 26-06-2024, pàg. 541–554. DOI: https://doi.org/10.5194/ejm-36-541-2024 [Consulta: 26 juny 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 78». European Journal of Mineralogy, 36, 2, 05-04-2024, pàg. 361–367. DOI: https://doi.org/10.5194/ejm-36-361-2024 [Consulta: 13 maig 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 13 maig 2024].
# Fluorur d'argent(I)

El fluorur d'argent(I) és un compost iònic constituït per cations argent(1+), ${\ce {Ag^+}}$ i anions fluorur, ${\ce {F^-}}$, de fórmula ${\ce {AgF}}$. És un compost de color ocre emprat en el tractament de càries.

## Estructura i propietats

El fluorur d'argent cristal·litza en el sistema cúbic, en estructura cúbica simple o de clorur de sodi.
És un compost higroscòpic, molt soluble en aigua, 1800 g/l a 25 °C, la qual cosa el diferencia dels altres halurs d'argent que són insolubles. És poc sensible a la llum a diferència de la resta d'halurs d'argent. Ennegreix molt lentament quan s'exposa a la llum degut a la reducció dels cations argent(1+) a argent metàl·lic.

## Preparació

El fluorur d'argent pot preparar-se dissolen òxid d'argent(I), ${\ce {Ag2O}}$, en una dissolució d'àcid fluorhídric, ${\ce {HF}}$:
${\ce {Ag2O + 2 HF -> 2 AgF + H2O}}$
L'evaporació d'aquestes dissolucions condueix a la formació de cristalls molt solubles de l'hidrat fluorur d'argent(I) —aigua(1/1), ${\ce {AgF\cdot H2O}}$, que pot deshidratar-se per escalfament a més de 40 °C.

## Aplicacions

El fluorur d'argent(II) s'empra en odontologia en el tractament de càries dentals. En forma de nanopartícules, quan s'aplica una vegada a l'any, té la capacitat d'evitar noves càries i detectar les càries existents amb una alta taxa d'èxit. És una substància segura per a ser usada en humans i té excel·lents propietats antimicrobianes contra els Mutans streptococci i Lactobacilli, els patògens primaris responsables del desenvolupament de la càries dental.
En síntesi orgànica s'empra el fluorur d'argent(I) com a catalitzador en diferents tipus de reaccions i per a substituir altres halògens per fluor:

## Referències

* ↑ Ash, Michael. Handbook of Preservatives (en anglès). Synapse Info Resources, 2004. ISBN 9781890595661.
* ↑ dos Santos, Valdeci Elias; Filho, Arnoldo Vasconcelos; Ribeiro Targino, Andrea Gadelha; Pelagio Flores, Miguel Angel; Galembeck, André «A New “Silver-Bullet” to treat caries in children – Nano Silver Fluoride: A randomised clinical trial». Journal of Dentistry, 42, 8, 01-08-2014, pàg. 945–951. DOI: 10.1016/j.jdent.2014.05.017.
* ↑ Busse, Juliette K.; Stoner, Eric J. Silver(I) Fluoride (en anglès). John Wiley & Sons, Ltd, 2001. DOI 10.1002/047084289x.rs016/abstract;jsessionid=9b74bde11eb7f9c06c56b48af362dbb2.f02t02. ISBN 9780470842898.
# Fluorpiromorfita

La fluorpiromorfita és un mineral de la classe dels fosfats que pertany al grup de l'apatita. Rep el nom per ser l'anàleg de fluor de la piromorfita.

## Característiques

La fluorpiromorfita és un fosfat de fórmula química Pb₅(PO₄)₃F. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes de desembre del mateix any. Cristal·litza en el sistema hexagonal. És l'anàleg de fluor de la piromorfita i de la hidroxilpiromorfita.
Segons la classificació de Nickel-Strunz la fluorpiromorfita pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), deloneïta, fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, carlgieseckeïta-(Nd), vanackerita, miyahisaïta, pieczkaïta, hidroxilhedifana, pliniusita, parafiniukita, arctita, krügerita i goryainovita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5819/1.

## Formació i jaciments

Aquesta espècie era coneguda ja des d'un temps abans de la seva aprovació l'any 2022. Es va detectar, per exemple, en forma de grans rics en clor (F:Cl ~ 1,3:1) en una secció polida. Finalment va poder ser descrita en mostres del mont Sukhovyaz, situat al districte d'Ufaley, a Verkhny Ufaley (óblast de Txeliàbinsk, Rússia).
Probablement es tracti d'una espècie força comuna, especialment en entorns pobres en clor i rics en fluor. Pocs mesos després de la seva aprovació ja ha estat descrita en dues localitats austríaques.

## Referències

* ↑ «Fluorpyromorphite» (en anglès). Mindat. [Consulta: 1r octubre 2022].
* ↑ Kasatkin, Anatoly V.; Pekov, Igor V.; Skoda, Radek; Chukanov, Nikita V.; Nestola, Fabrizio; Agakhanov, Atali A.; Kuznetsov, Aleksey M.; Koshlyakova, Natalia N.; Plasil, Jakub; Britvin, Sergey N. «Fluorpyromorphite, Pb5(PO4)3F, a new apatite-group mineral from Sukhovyaz Mountain, Southern Urals, and Tolbachik volcano, Kamchatka». Journal of Geosciences, 68, 1, 2023, pàg. 81–93. DOI: http://doi.org/10.3190/jgeosci.368 [Consulta: 4 abril 2023].
* ↑ Mikl, A. and Kolitsch, U. «Ein interessanter alpiner Kupfererzgang im Kleinelendtal und seine Mineralien» (en alemany). Mineralienwelt, 4, 25, 2014, pàg. 28-33 [Consulta: 1r octubre 2022].
# Fowleria polystigma

Fowleria polystigma és una espècie de peix pertanyent a la família dels apogònids.

## Descripció

* Pot arribar a fer 4,6 cm de llargària màxima.

## Hàbitat

És un peix marí, associat als esculls i de clima tropical.

## Distribució geogràfica

Es troba al Pacífic occidental central: Indonèsia.

## Observacions

És inofensiu per als humans.

## Referències

* ↑ Jordan D. S. & Evermann B. W., 1903. Descriptions of new genera and species of fishes from the Hawaiian Islands. Bull. U. S. Fish Comm. v. 22 (1902). 161-208.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Fowleria polystigma» (en anglès). FishBase. Froese, Rainer; Pauly, Daniel (editors).

## Enllaços externs

* BioLib (anglès)
# Font del Manyo

La font del Manyo és una font natural situada a la confluència del torrent de les Costes i el torrent de la Salamandra, molt a prop de l'ermita de Sant Medir, al municipi de Sant Cugat del Vallès. D'un frontal de pedra surten dos tubs, un dels quals raja aigua abundant, tot i que és possible trobar-la del tot seca. Al frontal hi ha la inscripció: S. Medi Maño 1964. La font brolla arran mateix de la riera de Sant Medir, i gràcies a una plataforma de fusta calada sobre la mateixa riera, es pot accedir a la font.

## Referències

* 1 2 «Font de Sant Medir-Manyo». Parc de Collserola.
* ↑ «Font del Manyo». Les fonts de Collserola.
# Frañsez Kervella

Frañsez Kervella (Dirinon, 1913 - Lannion, 1992) fou un geògraf, gramàtic i escriptor en bretó, conegut pel sobrenom de Kenan Kongar. Era membre d'una família molt pobra que només parlava bretó. Es llicencià en geologia i treballà en prospeccions a Gabon i Costa d'Ivori. Alhora, col·laborà a la revista Gwalarn, però la seva biblioteca fou expropiada quan el 20 d'octubre de 1939 fou dissolt el Partit Nacional Bretó.
El 1940 participà a Berlín en el Bretonische Regierung amb Olier Mordrel i Fransez Debauvais. Posteriorment, el 1941, participaria en la reforma de l'ortografia unificada del bretó i el 1942 fou membre de l'Institut Cèltic de Bretanya. El 1947, es va casar amb Yvette Le Dret (Ivetig an Dred Kervella). Avec son épouse, il s'est consacré activement à la promotion de la langue bretonne, collaborant à plusieurs revues, dont Barr-Heol et Al Liamm. Amb la seva esposa, es va dedicar activament a la promoció de la llengua bretona, contribuint a diverses revistes, com Barr-Heol i Al Liamm. És pare de Riwanon Kervella i Divi Kervella.

## Publicacions

* Yezhadur bras ar brezhoneg (gramàtica) Skridoù Breizh - La Baule. 1947, Al Liamm, 1976, 1995.
* Ar c'havr hag he givri bihan, hervez Grimm Al Liamm. (traducció) 1961.
* Diazezoù ar sevel gwerzioù. Brest. Al Liamm - Brest. 1965.
* Gerioù diazez ar brezhoneg. Hor Yezh - Brest. 1969.
* Méthode nouvelle de breton = Hent nevez d'ar brezhoneg. Hor Yezh : Al Liamm - Brest. 1971.
* An nadozig vurzhudus. Al Liamm. 1976. de Roger Judrin, trad. per Kenan Kongar
* Yezhadur. Hor Yezh - Lesneven. 1979. (amb Jean-Yves Urien, Yann Desbordes)
* An den etre an anken hag an ankoù etre an neñv hag an ifern, gwelet a-dreuz darn eus ar c'hantikoù. Hor Yezh - Lesneven. 1981
* Barzhonegoù. Al Liamm - Brest. 1982. Parcialment publicat a "Gwalarn", 1933-1944
* Nouvelle méthode de breton = Hent nevez d'ar brezhoneg. Ouest-France - Rennes. 1984. il·l. per Erwan Kervella, 1993, 1997
* Dindan gouriz ar bed (e Bro an okoume). Mouladurioù Hor Yezh - Lesneven. 1985.
* An ti e traoñ ar c'hoad : eñvorennoù bugaleaj. Mouladurioù Hor Yezh - Lesneven. 1990.
* Skridoù Frañsez Kervella. Al Liamm. 1993. Notes i articles escrits per Frañsez Kervella entre 1930 i 1941. presentat per Per Denez.

## Bibliografia

* Le mouvement breton, Alain Déniel, éditions François Maspéro, 1976, ISBN 270710826X,
# Fre (desambiguació)

«Fre» té aquests significats:
* Fre, dispositiu per a aturar el moviment d'un vehicle o màquina
** Fre de disc
** Fre en equitació o hípica, peça a la boca del cavall a la qual se subjecten les regnes i que serveix per a menar-lo. Hi ha dues menes bàsiques de fre: el filet i el mos. La brida aplega el fre, les corretges que el mantenen al cap i les regnes.
* En fisiologia:
** Fre de la llengua
** Fre del prepuci
** Fre del clítoris
** Fre de la língula del cerebel
** Fre de la vàlvula de Vieussens
** Fre de M’Dowel
** Fre de Morgagni
** Fre del llavi
* FRE de l'AIT
# 7 Khoon Maaf

7 Khoon Maaf o Saat Khoon Maaf (en hindi ७ खून माफ़ या सात खून माफ़, en urdú سات خون معاف, "Set assassinats perdonats") és una pel·lícula de Bollywood dirigida per Vishal Bhardwaj estrenada el febrer de 2011. Es basa en la novel·la Susanna's Seven Husbands, de l'escriptor indi Ruskin Bond. Comèdia d'humor negre, conta la vida d'una dona els set marits de la qual moren tan bruscament com inexplicablement. El paper principal és interpretat per Priyanka Chopra envoltada de Neil Nitin Mukesh, John Abraham, Irrfan Khan, Naseeruddin Shah, Aleksandr Dyachenko, Annu Kapoor i Vivaan Shah.

## Argument

La molt bella i atractiva Susanna es casa primer de tot amb el major Edwin Rodriques, després, molt ràpidament, es casa amb Jimmy de bonica veu. A aquest cantant succeeixen un poeta, Musafir, després un rus, Nicolai Vronsky, que no sobreviuen més que els seus predecessors. Tots aquests viduatges acaben atraient l'atenció de la policia i especialment la de l'inspector Keemat Lal que mor desafortunadament. Aquests dols repetits afecten dolorosament Susanna que, feliçment per a ella i desgraciadament per a ell, és atesa per l'excel·lent doctor Modhusudhon Tarafdar. La llista de les víctimes s'allarga.

## Repartiment

* Priyanka Chopra: Susanna Anna-Marie Johannes
* Neil Nitin Mukesh: Major Edwin Rodriques
* John Abraham: Jimmy Stetson
* Irrfan Khan: Wasiullah Khan àlies Musafir
* Aleksandr Dyachenko: Nicolai Vronsky
* Annu Kapoor: Keemat Lal
* Naseeruddin Shah: Dr. Modhusudhon Tarafdar
* Vivaan Shah: Arun
* Usha Uthup: l'empleada
* Konkona Sen Sharma: cameo
* Ruskin Bond: cameo

## Música

La pel·lícula té nou cançons compostes per Vishal Bhardwaj i escrites per Gulzar.
* Darling interpretada per Usha Uthup, Rekha Bhardwaj (3:27)
* Bekaraan interpretada per Vishal Bhardwaj (6:25)
* O' Mama interpretada per KK, Rap: Clinton Cerejo (4:53)
* Awaara interpretada per Master Saleem (5:31)
* Tere Liye interpretada per Suresh Wadkar (5:42)
* Dil Dil Hai interpretada per Suraj Jagan (3:06)
* Yeshu interpretada per Rekha Bhardwaj (6:26)
* Doosri Darling interpretada per Usha Uthup, Rekha Bhardwaj, Clinton Cerejo, Francois Castellino (3:04)
* O' Mama (acústica) interpretada per KK (1:50)

## Enllaços externs

* 7 Khoon Maaf - Lloc web oficial
# O Grande Bazar

O Grande Bazar és una pel·lícula moçambiquesa de 2006 dirigida per Licínio Azevedo.

## Argument

Dos nens amb diferents experiències i metes són a un vell mercat africà. Un d'ells a la recerca de treball per recuperar el que li va ser robat i ser capaç de tornar a casa; l'altra no té mitjans i fins i tot roba per no haver de viure amb la família. Malgrat aquestes diferències, esdevenen amics i plegats reinventen el món.

## Fitxa artística

* Edmundo Mondlane
* Chano Orlando
* Chico António
* Paito Tcheco
* Manuel Adamo

## Fitxa tècnica

* Realitzador: Licínio Azevedo
* Director de fotografia: Karl de Sousa
* Montatge: Orlando Mesquita
* So: Gabriel Mondlane
* Música: Chico António

## Festivals

* AfryKamera Festival, Polònia
* Children Film Festival, Regne Unit
* Cinema Africa, Suècia
* Fribourg Film Festival, Suïssa
* Journées Cinématographiques de Carthage, Tunísia
* Montréal Film Festival, Canadà
* Rassegna di Cinema Africano, Itàlia
* Tampere Film Festival, Finlàndia
* Vancouver International Film Festival, Canadà

## Premis

* Millor Curtmetratge, Premi del Públic del Festival Cinémas d'Afrique a Angers, França (2007)
* FIPA de Prata no FIPA - Festival International of Audiovisual Programs, França (2006)
* Millor curtmetratge al 27è Durban International Film Festival, África do Sul (2006)
* Millor film de ficció llargmetratge del 2n CINEPORT, Brasil Arxivat 2013-01-23 at Archive.is (2006)
* Millor Vídeo, XVI Balafon Film Festival, Itàlia (2006)
* Millor Ficció, 33a Jornada Internacional de Cinema da Bahia, Brasil (2006)

## Vegeu també

* Licínio Azevedo
* ´O Cinema em Moçambique: Licínio Azevedo´
* 'Filme de Licínio de Azevedo ganha prata em Biarritz'

## Enllaços externs

* O Grande Bazar a Africiné
* Article al bloc Cine Africa
# Noturus nocturnus

Noturus nocturnus és una espècie de peix de la família dels ictalúrids i de l'ordre dels siluriformes.

## Morfologia

Els mascles poden assolir els 15 cm de llargària total.

## Distribució geogràfica

Es troba a Nord-amèrica.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Estats Units). 784 pàg.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Olivese

Olivese (en cors Livesi) és un municipi francès, situat a la regió de Còrsega, al departament de Còrsega del Sud. L'any 2007 tenia 266 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 435 | 363 | 300 | 319 | 283 | 282 | 266 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Paul-Donat Poli | | |
| 2008- | Louis Pomi | | |
# Federico de Madrazo y Ochoa

Federico de Madrazo y Ochoa (1875, Roma - 1934, Madrid) fou un pintor espanyol que desenvolupà la seva carrera majoritàriament a Madrid, tot i que també durant algun temps a París.
Formava part d'una família famosa d'artistes espanyols que inclou el seu pare Raimundo de Madrazo, el seu oncle Ricardo de Madrazo, el seu avi, Federico de Madrazo, i el seu besavi José de Madrazo.
Va treballar juntament amb Jean Cocteau per escriure un ballet, Le Dieu bleu (El Déu Blau), el 1912, per als Ballets russos de Serguei Diàghilev. La música pel ballet va ser composta per Reynaldo Hahn. També va pintar el retrat de Cocteau més conegut.

## Referències

* ↑ «Meadows Museum at Southern Methodist University, Dallas, Texas: Collections». Arxivat de l'original el 4 de juny 2012. [Consulta: 28 maig 2012].
* ↑ «Marcel Proust et Mariano Fortuny Soie Velours Robes Chales Reynaldo Hahn Venise e-Venise.com». [Consulta: 28 maig 2012].
# Mitch Kapor

Mitchell David Kapor (Brooklyn, 1 de novembre de 1950) és un empresari estatunidenc, fundador de Lotus Development Corporation i el dissenyador de Lotus 1-2-3. És també cofundador de l'Electronic Frontier Foundation i va ser el primer president de la Fundació Mozilla. Ha estat involucrat en una sèrie d'altres organitzacions orientades a Internet.

## Referències

* ↑ Mitchell Kapor's Biography Arxivat 2010-02-05 a Wayback Machine.(anglès)

## Enllaços externs

* Inside Mitch Kapor's World Arxivat 2004-06-05 a Wayback Machine.(anglès)
# Los Corrals (Eroles)

Els Corrals és una partida del terme municipal de Tremp, al Pallars Jussà, dins de l'antic terme de Fígols de Tremp.
Està situat al nord-oest d'Eroles, a la mateixa vall d'aquest poble, la del torrent del Solà, a la dreta del qual es troba. També queda a llevant del poble de Claramunt, però separat d'ell pel Cingle dels Plans. La partida dels Corrals està delimitada a migdia per la llau de la Font Blanca, i al nord pel Clot de la Parra.

## Enllaços externs

* Institut Cartogràfic de Catalunya
# Golden Globe Race

«Golden Globe Race» té aquests significats:
* Sunday Times Golden Globe Race (1968-1969), primera regata al voltant del món sense escales i en solitari.
* Golden Globe Race 2018 (2018-2019), segona edició de la competició per celebrar el 50è aniversari de l'original.
# La túnica sagrada

La túnica sagrada (original: The Robe) és un pèplum estatunidenc de Henry Koster estrenada el 1953. És coneguda per ser la primera pel·lícula en Cinemascope de la història del cinema, i ha estat doblada al català

## Argument

Marcellus és un tribú militar romà. Enviat a Jerusalem, dirigeix la unitat que executa la crucifixió de Jesús de Natzaret. Després de la mort, guanya als daus la Santa túnica de Crist. És llavors presa de malsons i de terrors que el porten a la vora de la bogeria i que el portaran a plantejar-se preguntes sobre l'home que ha fet morir.

## Repartiment

* Richard Burton: El tribú Marcellus Gallio
* Jean Simmons: Diana
* Victor Mature: Demetrius
* Michael Rennie: Pere
* Dean Jagger: Just
* Jay Robinson: L'emperador romà Calígula
* Richard Boone: Ponç Pilat, governador de Judea
* Betta Saint John: Miriam
* Jeff Morrow: Paulus
* Ernest Thesiger: L'emperador romà Tiberi
* Dawn Addams: Junia
* Frank Pulaski: Quintus
* Francis Pierlot:Dodinius L'astroleg
* Sally Corner: Cornelia
* Ford Rainey:comandant de la galera
* Ben Astar: Cleandre
* Marc Snow: Venedor d'esclaus
* Donald C. Klune: Jesús de Natzaret

## Premis i nominacions
### Premis

* 1954. Oscar a la millor direcció artística
* 1954. Oscar al millor vestuari
* 1954. Globus d'Or a la millor pel·lícula dramàtica

### Nominacions

* 1954. Oscar a la millor pel·lícula
* 1954. Oscar al millor actor per Richard Burton
* 1954. Oscar a la millor fotografia per Leon Shamroy

## Al voltant de la pel·lícula

* La pel·lícula va conèixer un immens èxit al box-office dels Estats Units amb uns ingressos de 36 milions de dòlars.
* Una continuació es va rodar al mateix temps que La túnica sagrada: Demetri i els gladiadors , pel·lícula dirigida per Delmer Daves amb Victor Mature en el paper del títol (1954).
* La túnica sagrada no vacil·la a agafar-se llibertats amb la veritat històrica: tot i que és Tiberi qui era emperador quan Jesús va ser crucificat, els primers cristians no es van implantar tan aviat a Roma i no van causar «disturbis» abans del regnat de Claudi.

## Referències

* ↑ La túnica sagrada
* ↑ Segon ajudant de direcció
# La vaca cega (escultura)

La vaca cega és una escultura de Camil Fàbregas situada avui al pati elevat a l'interior de la Casa Duran de Sabadell. Data del 1980, fa 2,6 x 2,5 x 0,2 m i és de pedra artificial.
Dos blocs de pedra formant un conjunt amb una imatge monumental d'una vaca de perfil en alt relleu. Al marge inferior esquerre s'hi esculpí el nom de Manolo Hugué i al marge inferior dret del basament s'hi conserven les sigles de Camil Fàbregas i la data de creació de l'escultura. Camil Fàbregas prengué, com a model per a la seva escultura, les característiques vaques en miniatura de Manolo Hugué, amic de l'escultor sabadellenc.
L'obra va ser tallada directament al lloc del seu emplaçament, a un mur extern de la Casa Duran, a la placeta del Pedregar. Després d'uns anys als magatzems municipals, l'any 2006 es va situar al pati del primer pis de la Casa Duran.

## Referències

* 1 2 3 «Camil Fàbregas. La vaca cega - Museus Municipals - Ajuntament de Sabadell». [Consulta: 10 agost 2020].
# Laguna de Negrillos

Laguna de Negrillos és un municipi de la província de Lleó, enclavada en la comarca natural del Páramo Leonés.

## Pedanies del municipi

* Cabañeros
* Conforcos
* Laguna de Negrillos
* Villamorico

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].